Unionin yleisen tuomioistuimen tuomio 18.9.2015 – HTTS ja Bateni v. neuvosto
(Asia T-45/14)1
(Yhteinen ulko- ja turvallisuuspolitiikka – Iraniin kohdistettavat rajoittavat toimenpiteet – Varojen jäädyttäminen – Kriteeri, joka perustuu olennaisten palveluiden tarjoamiseen IRISL:lle tai yhteisöille, jotka ovat sen omistuksessa, kuuluvat sen määräysvaltaan tai toimivat sen lukuun – Oikeus tuomioistuimen tarjoamaan tehokkaaseen oikeussuojaan – Perusteluvelvollisuus – Ilmeinen arviointivirhe – Omistusoikeus – Yritystoiminnan vapaus – Perhe-elämän kunnioittamista koskeva oikeus – Oikeasuhteisuus)
Oikeudenkäyntikieli: saksa
Asianosaiset
Kantajat: HTTS Hanseatic Trade Trust & Shipping GmbH (Hampuri, Saksa) ja Naser Bateni (Hampuri) (edustajat: aluksi asianajajat M. Schlingmann ja F. Lautenschlager, sitten M. Schlingmann)
Vastaaja: Euroopan unionin neuvosto (asiamiehet: M. Bishop ja J.-P. Hix)
Oikeudenkäynnin kohde
Vaatimus kumota Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 15.11.2013 annettu neuvoston päätös 2013/661/YUTP (EUVL L 306, s. 18) ja Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.11.2013 annettu neuvoston täytäntöönpanoasetus (EU) N:o 1154/2013 (EUVL L 306, s. 3)
Tuomiolauselma
Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 15.11.2013 annettu neuvoston päätös 2013/661/YUTP kumotaan siltä osin kuin siinä kirjataan HTTS Hanseatic Trade Trust & Shipping GmbH :n ja Naser Batenin nimi Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annetun neuvoston päätöksen 2010/413/YUTP liitteessä II olevaan luetteloon.
Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.11.2013 annettu neuvoston täytäntöönpanoasetus (EU) N:o 1154/2013 kumotaan siltä osin kuin siinä kirjataan HTTS Hanseatic Trade Trust & Shippingin ja Batenin nimi Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annetun neuvoston asetuksen (EU) N:o 267/2012 liitteessä IX olevaan luetteloon.
Euroopan unionin neuvosto vastaa omista oikeudenkäyntikuluistaan, ja se velvoitetaan korvaamaan HTTS Hanseatic Trade Trust & Shippingin ja Batenin oikeudenkäyntikulut.
____________
1 EUVL C 71, 8.3.2014.